pythainlp/thai-wiki-dataset-v4 huggingface dataset:
กันตธีร์ ศุภมงคล

ศาสตราจารย์ กันตธีร์ ศุภมงคล (เกิด 3 เมษายน พ.ศ. 2495) เป็นนักการทูตและนักการเมืองชาวไทย อดีตรัฐมนตรีว่าการกระทรวงการต่างประเทศ ในรัฐบาลทักษิณ ชินวัตร อดีตผู้แทนการค้า อดีตสมาชิกสภาผู้แทนราษฎร กรุงเทพมหานคร และอดีตโฆษกพรรคไทยรักไทยคนแรก
ประวัติ.
ดร.กันตธีร์ ศุภมงคล เกิดเมื่อวันที่ 3 เมษายน พ.ศ. 2495 ที่เขตวัฒนา กรุงเทพมหานคร เป็นบุตรของนายกนต์ธีร์ ศุภมงคล อดีตเอกอัครราชทูตไทยประจำกรุงลอนดอน,อดีตที่ปรึกษานายกรัฐมนตรี (จอมพลถนอม กิตติขจร) กับคุณหญิงดุษฎี ศุภมงคล (อรรถกระวีสุนทร) สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยแคลิฟอร์เนีย ลอสแอนเจลิส เมื่อปี พ.ศ. 2519 ระดับปริญญาโท สาขาความสัมพันธ์ระหว่างประเทศ จากมหาวิทยาลัยอเมริกัน (AU) ปี พ.ศ. 2520 และปริญญาเอก สาขาความสัมพันธ์ระหว่างประเทศ จากมหาวิทยาลัยเซาเทิร์นแคลิฟอร์เนีย ในปี พ.ศ. 2527
การทำงาน.
ดร.กันตธีร์ ศุภมงคล เริ่มรับราชการหลังจากเรียนจบปริญญาเอก สังกัดกระทรวงการต่างประเทศ รวมระยะเวลาในการรับราชการเกือบ 10 ปี จนได้รับตำแหน่งสูงสุด คือ ผู้อำนวยการกองนโยบายและแผน จึงตัดสินใจลาออกจากราชการ เพื่อทำธุรกิจด้านอสังหาริมทรัพย์ คือ บริษัท กันตสหกิจ จำกัด 
การดำรงตำแหน่งทางการเมือง.
ดร.กันตธีร์ ศุภมงคล เริ่มเข้าสู่งานการเมือง โดยการชักชวนของศ.พิเศษทักษิณ ชินวัตร หัวหน้าพรรคพลังธรรมและได้เป็นสมาชิกสภาผู้แทนราษฎร กรุงเทพมหานคร เขต 6 สังกัดพรรคพลังธรรม ต่อมา ดร.กันตธีร์ ศุภมงคล จึงเข้าร่วมกับทักษิณ ชินวัตร ก่อตั้งพรรคไทยรักไทย และได้รับตำแหน่งเป็นโฆษกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) กระทั่งในรัฐบาลของ พ.ต.ท.ทักษิณ ชินวัตร จึงได้รับมอบหมายให้ทำหน้าที่ ผู้แทนการค้าไทย และต่อมาจึงได้รับตำแหน่ง รัฐมนตรีว่าการกระทรวงการต่างประเทศ
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
วิเศษ จูภิบาล

วิเศษ จูภิบาล ประธานกรรมการ บริษัท กัลฟ์ ดีเวลลอปเมนท์ จำกัด (มหาชน) กรรมการอิสระและกรรมการตรวจสอบ บริษัท อาร์ ซี แอล จำกัด (มหาชน) อดีตรัฐมนตรีว่าการกระทรวงพลังงาน ในรัฐบาลทักษิณ ชินวัตร อดีตผู้ว่าการการปิโตรเลียมแห่งประเทศไทย (ปตท.)
ประวัติ.
นายวิเศษ จูภิบาล เกิดเมื่อวันที่ 12 สิงหาคม พ.ศ. 2488 ที่จังหวัดภูเก็ต เป็นบุตรของนายเอ่งเซียก กับนางสุ่ยจิ้น จูภิบาล สำเร็จการศึกษาระดับปริญญาตรี สาขาวิศวกรรมไฟฟ้า จากจุฬาลงกรณ์มหาวิทยาลัย เมื่อปี พ.ศ. 2510 และระดับปริญญาโท จากจุฬาลงกรณ์มหาวิทยาลัยเช่นเดียวกัน ในปี พ.ศ. 2512 เคยเข้ารับการอบรมหลักสูตร ปรอ. จากวิทยาลัยป้องกันราชอาณาจักร (วปอ.) รุ่นที่ 8 
การทำงาน.
นายวิเศษ จูภิบาล เคยดำรงตำแหน่ง ผู้ว่าการการปิโตรเลียมแห่งประเทศไทย ในระหว่างปี พ.ศ. 2542 - พ.ศ. 2544 และเป็นกรรมการผู้จัดการใหญ่ บริษัท ปตท. จำกัด (มหาชน) ในระหว่างปี พ.ศ. 2544 - พ.ศ. 2546
ในปี พ.ศ. 2548 จึงได้เข้ามาทำงานการเมือง โดยดำรงตำแหน่งผู้ช่วยรัฐมนตรีว่าการกระทรวงพลังงาน (นายแพทย์พรหมินทร์ เลิศสุริย์เดช) และได้รับตำแหน่งรัฐมนตรีว่าการกระทรวงพลังงาน เมื่อวันที่ 11 มีนาคม พ.ศ. 2548 จนกระทั่งเกิดการรัฐประหาร 19 กันยายน พ.ศ. 2549 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
วาฬสีน้ำเงิน

วาฬสีน้ำเงิน (ชื่อวิทยาศาสตร์: "Balaenoptera musculus") เป็นวาฬบาลีน (Balaenopteridae) และถือเป็นสัตว์ที่มีขนาดใหญ่ที่สุดในโลก วาฬสีน้ำเงินขนาดโดยทั่วไปจะยาวประมาณ 30-34 เมตร แต่ถ้าขนาดเล็กจะมีความยาวน้อยกว่า 30 เมตร (วาฬสีน้ำเงินแคระ หรือ "B. m. brevicauda") แต่ที่ใหญ่ที่สุดเท่าที่เคยค้นพบมีความยาว 60 เมตร ซึ่งเทียบได้กับความยาวของช้างในปัจจุบันจำนวนแปดเชือกมาต่อกันเรียงแถว(ช้างบางสายพันธุ์ในปัจจุบันสามารถยาวได้ถึง 7.4 เมตรหรือ 7.5 เมตร) น้ำหนักเมื่อโตเต็มที่ ประมาณ 100–200 ตัน เฉพาะลิ้นก็มีน้ำหนักเกือบเท่าช้างหนึ่งตัว หัวใจมีขนาดเท่ารถยนต์คันหนึ่ง และเส้นเลือดบางเส้นกว้างขนาดที่มนุษย์พอจะลงไปว่ายน้ำได้ และครีบหางก็มีขนาดกว้างกว่าปีกของเครื่องบินโดยสารขนาดเล็ก จัดเป็นสัตว์ที่มีขนาดใหญ่ที่สุดในโลกเท่าที่เคยมีมา มีขนาดใหญ่กว่าไดโนเสาร์ชนิดที่ใหญ่ที่สุดในโลก
อาศัยอยู่ในมหาสมุทรแปซิฟิกตอนใต้, แอตแลนติกและมหาสมุทรอินเดีย รวมถึงในมหาสมุทรแอนตาร์กติกด้วย และแม้จะมีขนาดร่างกายใหญ่โต แต่วาฬสีน้ำเงินก็มีรูปร่างเพรียวยาวเหมาะแก่การว่ายน้ำ จึงสามารถว่ายน้ำได้เร็วถึง 20 นอตต่อชั่วโมง
ลูกวาฬจะกินเฉพาะนมแม่ที่มีไขมันสูงถึงร้อยละ 40 มีน้ำหนักตัวเพิ่มขึ้นชั่วโมงละ 4 กิโลกรัม 
กินเคยและแพลงก์ตอนเป็นอาหาร แต่ก็อาจจะกินสัตว์น้ำขนาดเล็ก เช่น ปลาขนาดเล็กเข้าไปด้วย สามารถดำน้ำลงไปหาอาหารได้ลึกถึง 150 เมตร และปกติจะดำน้ำนาน 30 กว่านาที แต่มีบันทึกสูงสุดว่าดำได้นานถึง 50 นาที และพ่นน้ำได้สูงถึง 10 เมตร ทั้งนี้ วาฬสีน้ำเงินที่โตเต็มวัยเคยกินวันหนึ่งได้มากถึง 4 ตัน
วาฬสีน้ำเงินถูกล่าอย่างหนักเพื่อต้องการไขมันและน้ำมัน โดยเฉพาะในช่วง 70 ปีแรกของศตวรรษที่ 20 คาดว่ามีวาฬสีน้ำเงินราวเกิน 500,000 ตัวถูกฆ่าตาย ประชากรวาฬรอบเกาะเซาท์จอร์เจียในมหาสมุทรแอตแลนติกตอนใต้ถูกฆ่าแบบล้างบาง รวมทั้งพวกที่เคยหากินอยู่นอกชายฝั่งญี่ปุ่นด้วย ประชากรวาฬสีน้ำเงินบางกลุ่มลดจำนวนลงถึงร้อยละ 98 จนเข้าสู่สภาพของการเป็นสิ่งมีชีวิตใกล้สูญพันธุ์ กระทั่งถึงช่วงกลางทศวรรษ 1950 จึงได้มีการอนุรักษ์อย่างจริงจัง
นอกจากนี้แล้ว วาฬสีน้ำเงินยังเป็นสัตว์ที่ส่งเสียงร้องได้กว้างไกลที่สุดในโลกอีกด้วย โดยสามารถส่งได้ได้ดังถึง 1,500 กิโลเมตร ในลักษณะของคลื่นเสียงที่มีความหลากหลาย ซึ่งเชื่อกันว่าไม่ได้เป็นไปในการสื่อสารเพียงอย่างเดียว หากแต่ยังใช้การนำทางอีกด้วย
ปัจจุบัน มีปริมาณวาฬสีน้ำเงินในซีกโลกใต้อยู่ประมาณหนึ่งพันกว่าตัว (น้อยมาก) อีกทั้งมีหลักฐานว่ามีจำนวนเพิ่มขึ้นร้อยละ 2 ต่อปี แต่ยังไม่มีการประมาณจำนวนวาฬชนิดนี้ที่ดีพอในบริเวณอื่นของโลก
พงษ์ศักดิ์ รักตพงศ์ไพศาล

พงษ์ศักดิ์ รักตพงศ์ไพศาล (เกิด 16 กันยายน พ.ศ. 2493) เป็นนักการเมืองชาวไทย อดีตรัฐมนตรีว่าการกระทรวงพลังงาน (ในรัฐบาลยิ่งลักษณ์ ชินวัตร), อดีตรัฐมนตรีช่วยว่าการกระทรวงพาณิชย์, รัฐมนตรีว่าการกระทรวงอุตสาหกรรม, และรัฐมนตรีว่าการกระทรวงคมนาคม (ในรัฐบาลทักษิณ ชินวัตร)
ประวัติ.
พงษ์ศักดิ์ รักตพงศ์ไพศาล เกิดเมื่อวันที่ 16 กันยายน พ.ศ. 2493 ที่ตำบลปากน้ำโพ อำเภอเมือง จังหวัดนครสวรรค์ สำเร็จการศึกษาระดับมัธยมศึกษาจากโรงเรียนนครสวรรค์ ในระดับอุดมศึกษาสำเร็จการศึกษา สาขาวิศวกรรมโยธา จากคณะวิศวกรรมศาสตร์ จุฬาลงกรณ์มหาวิทยาลัย
ชีวิตส่วนตัวสมรสกับปัทมา มีบุตร 2 คน คือ พริษฐ์ รักตพงศ์ไพศาล และ พิชญา รักตพงศ์ไพศาล 
พงษ์ศักดิ์ รักตพงศ์ไพศาล เป็นนักการเมืองที่มีความสนิทสนมกับ นายทักษิณ ชินวัตร (อดีตนายกรัฐมนตรี) โดยจุดเริ่มต้นคือการที่ พงษ์ศักดิ์ รักตพงศ์ไพศาล อาสาเข้าไปเป็นนายหน้าในการเจรจาซื้อขายสนามกอล์ฟอัลไพน์
งานธุรกิจ.
พงษ์ศักดิ์ รักตพงศ์ไพศาล เป็นนักธุรกิจที่รู้จักชื่อเล่นว่า เสี่ยเพ้ง เป็นเจ้าของกิจการหมู่บ้านเกศินีวิลล์และเจ้าของสนามกอล์ฟอัลไพน์
งานการเมือง.
พงษ์ศักดิ์ รักตพงศ์ไพศาล เป็นผู้ร่วมก่อตั้งพรรคปฏิวัติ เมื่อปี พ.ศ. 2524 ต่อมาเข้าร่วมงานการเมืองพรรคก้าวหน้า เมื่อปี พ.ศ. 2531 จากนั้นจึงย้ายมาสังกัดพรรคเอกภาพ ในปี พ.ศ. 2535 และย้ายพรรคอีกครั้งในปี พ.ศ. 2539 มาเป็นกรรมการบริหารพรรคความหวังใหม่ ซึ่งต่อมายุบรวมเข้ากับพรรคไทยรักไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ ในการเลือกตั้ง พ.ศ. 2544 และได้รับตำแหน่งรัฐมนตรีช่วยว่าการกระทรวงพาณิชย์ รัฐมนตรีว่าการกระทรวงอุตสาหกรรม และรัฐมนตรีว่าการกระทรวงคมนาคม จนกระทั่งเกิดการรัฐประหาร 19 กันยายน พ.ศ. 2549 และต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาได้รับแต่งตั้งเป็นรัฐมนตรีว่าการกระทรวงพลังงาน ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3) 
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 9 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ต่อมาในวันที่ 5 กรกฎาคม พ.ศ. 2562 ในงานจัดเลี้ยงวันเกิดครบรอบ 69 ปี พงษ์ศักดิ์ได้ขึ้นเวทีประกาศต่อหน้า ส.ส.พรรคเพื่อไทยที่ไปร่วมงานเลี้ยงวันเกิดว่า ขอยุติบทบาททางการเมืองตั้งแต่วันนี้เป็นต้นไป เนื่องจากอายุเยอะแล้วและได้ทำการเมืองมานานพอสมควร จึงอยากหยุดเพื่อพักผ่อน
กรณีถูกออกหมายเรียกจาก ศอฉ..
พงษ์ศักดิ์ รักตพงศ์ไพศาล เป็นนักการเมืองคนหนึ่งที่ถูกศูนย์อำนวยการแก้ไขสถานการณ์ฉุกเฉิน เรียกให้ไปรายงานตัวในวันที่ 18 เมษายน พ.ศ. 2553 ณ ห้องรับรอง อาคารอิงคยุทธบริหาร
รายชื่อตอนในสามพลังป่วนพิทักษ์โลก

รายชื่อตอนของอะนิเมะ เรื่อง "สามพลังป่วนพิทักษ์โลก" ทั้งแบบทีวีซีรีส์และโอวีเอ
รายชื่อตอน ใน Zettai Karen Children OVA.
รายชื่อตอนและเพลงปิดของเรื่อง Zettai Karen Children OVA
 เพลงปิดที่ใช้ : ☆Seventh★Heaven☆
ชูชีพ หาญสวัสดิ์

ชูชีพ หาญสวัสดิ์ (เกิด 30 กันยายน พ.ศ. 2487) อดีตรัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงพาณิชย์ รัฐมนตรีช่วยว่าการกระทรวงศึกษาธิการ รัฐมนตรีช่วยว่าการกระทรวงพาณิชย์ และสมาชิกสภาผู้แทนราษฎรจังหวัดปทุมธานี ปัจจุบันต้องโทษจำคุกในเรือนจำพิเศษกรุงเทพ
ประวัติ.
นายชูชีพ หาญสวัสดิ์ เกิดเมื่อวันที่ 30 กันยายน พ.ศ. 2487 ที่ตำบลบางปรอก อำเภอเมืองปทุมธานี จังหวัดปทุมธานี เป็นบุตรของนายบุญไทย นางเฮียง หาญสวัสดิ์ ด้านครอบครัวสมรสกับนางกฤตินี หาญสวัสดิ์ (สกุลเดิม เชิดชัย)
นายชูชีพ หาญสวัสดิ์ สำเร็จการศึกษาระดับมัธยมศึกษา จากโรงเรียนอำนวยศิลป์ ระดับปริญญาตรี ด้านวิศวกรรม จากประเทศฟิลิปปินส์ และปริญญาโท ด้านวิศวกรรม จากมหาวิทยาลัยลองบีชสเตท ประเทศสหรัฐอเมริกา
การทำงาน.
นายชูชีพ หาญสวัสดิ์ เป็นนักธุรกิจเจ้าของโรงงานผลิตลูกชิ้น ฟาร์มกระบือที่อำเภอสังขละบุรี จังหวัดกาญจนบุรี และโรงฆ่าสัตว์ที่จังหวัดปทุมธานี รวมถึงธุรกิจรถโดยสารปทุมธานี-สามโคก
งานการเมือง.
นายชูชีพ หาญสวัสดิ์ เข้าสู่งานการเมืองโดยการเป็นสมาชิกสภาผู้แทนราษฎร จังหวัดปทุมธานี สังกัดพรรคสันติชน ในปี พ.ศ. 2518 และเป็นรองเลขาธิการพรรคสันติชน ต่อมาได้ย้ายไปสังกัดพรรคชาติไทย ในปี พ.ศ. 2519 และได้รับตำแหน่งรัฐมนตรีช่วยว่าการกระทรวงพาณิชย์ ปี พ.ศ. 2529, 2531, 2533 รัฐมนตรีช่วยว่าการกระทรวงศึกษาธิการ ปี พ.ศ. 2535 และรัฐมนตรีว่าการกระทรวงพาณิชย์ ในปี พ.ศ. 2538 ต่อมาในปี พ.ศ. 2539 จึงย้ายมาสังกัดพรรคความหวังใหม่ และได้รับตำแหน่งรัฐมนตรีว่าการกระทรวงเกษตรและสหกรณ์ แต่ได้ลาออกในเวลาต่อมาจากกรณีปุ๋ยปลอม 
ต่อมาในปี พ.ศ. 2550 นายชูชีพ หาญสวัสดิ์ ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 หลังจากนั้นจึงได้เข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ (นปช.) โดยนำประชาชนจำนวนกว่า 1,000 คน ปิดล้อมสถานีบริการภาคพื้นดินดาวเทียมไทยคม ลาดหลุมแก้ว เพื่อเรียกร้องให้มีการเปิดสัญญาณสถานีโทรทัศน์พีเพิลแชลแนล
คดีความ.
เมื่อวันที่ 8 มิถุนายน พ.ศ. 2559 ชูชีพถูกศาลลงโทษจำคุก 6 ปี ตามความผิดพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 10 มาตรา 12 ประกอบประมวลกฎหมายอาญา มาตรา 157 ประกอบมาตรา 83 เป็นการกระทำกรรมเดียวผิดกฎหมายหลายบท ลงโทษหนักสุดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 12 และเขาถูกส่งตัวเรับโทษจำคุกในเรือนจำพิเศษกรุงเทพ ในทันที
สาวใช้ไฮเทค

สาวใช้ไฮเทค เป็นบทประพันธ์ของ โสภี พรรณราย ได้ถูกนำมาสร้างเป็นละครโทรทัศน์ครั้งแรกในปี พ.ศ. 2540 โดยทีวีธันเดอร์ ทางช่อง 3 นำแสดงโดยยุรนันท์ ภมรมนตรีและแคทรียา อิงลิช ต่อมาในปี พ.ศ. 2553 ได้นำมาสร้างใหม่โดยดาราวิดีโอ ออกฉายทางช่อง 7 นำแสดงโดยอรรคพันธ์ นะมาตร์ และวรัทยา นิลคูหา เขียนบทโทรทัศน์โดยณหรรษา สุนทรพจน์และทองเอก กำกับการแสดงโดยสำรวย รักชาติ ออกฉายตอนแรก 6 สิงหาคม พ.ศ. 2553 ถือเป็นละครหลังข่าวภาคค่ำที่ได้รับความนิยมที่สุดในปี 2553 โดยมีเรตติ้งเฉลี่ยสูงสุด 16.6 คิดเป็นจำนวนผู้ชม 10.429 ล้านคน และยังครองความนิยมสูงสุด 4 สัปดาห์ติดต่อกัน
สุนีย์ สินธุเดชะ

รองศาสตราจารย์ สุนีย์ สินธุเดชะ อดีตนายกสภามหาวิทยาลัยรัตนบัณฑิต อดีตอธิการบดีมหาวิทยาลัยรัตนบัณฑิต อดีตอาจารย์ประจำสาขาวิชาการสอนภาษาไทย ภาควิชาหลักสูตรและการสอน คณะครุศาสตร์ จุฬาลงกรณ์มหาวิทยาลัย ที่พวกเรารู้จักกันโดยทั่วไปว่า "อาจารย์แม่" หรือที่นักเรียนในโรงเรียนสาธิตจุฬาลงกรณ์มหาวิทยาลัย ฝ่ายประถม และอนุบาลเรียกว่า "คุณยาย" และเป็นอดีตรองหัวหน้าพรรคถิ่นไทย
ประวัติ.
รศ.สุนีย์ สินธุเดชะ (เครือนิล) เกิดเมื่อวันที่ 7 มกราคม พ.ศ. 2479 ที่ตำบลขะเนจื้อ อำเภอแม่ระมาด จังหวัดตาก เริ่มเข้าศึกษาระดับชั้นประถมศึกษา - มัธยมศึกษาปีที่ 6 ที่โรงเรียนสตรีผดุงปัญญา จังหวัดตาก สำเร็จการศึกษาระดับปริญญาตรีอักษรศาสตรบัณฑิตและครุศาสตรบัณฑิต จากจุฬาลงกรณ์มหาวิทยาลัย (นักเรียนทุนกระทรวงศึกษาธิการ) ศึกษาดูงานที่มหาวิทยาลัย Shatee University ประเทศสิงคโปร์ ศึกษาดูงานการเรียนการสอนวิชาการโรงแรม ณ มหาวิทยาลัยฮาวาย ศึกษาดูงานการศึกษาภาษาต่างประเทศและกิจกรรมด้านการเรียนวิชาการโรงแรม ณ มหาวิทยาลัยโตเกียว ประเทศญี่ปุ่น และได้รับพระราชทานปริญญาดุษฎีบัณฑิตสาขานิเทศศาสตร์จากมหาวิทยาลัยราชภัฏสวนสุนันทา ได้รับพระราชทานปริญญาดุษฎีบัณฑิตปรัชญา สาขาพัฒนศึกษา จากมหาวิทยาลัยขอนแก่น
หลังจบการศึกษาจึงเข้ารับราชการเป็นอาจารย์สอน โรงเรียนสาธิตจุฬาลงกรณ์มหาวิทยาลัย ต่อมาจึงย้ายมาเป็นอาจารย์ประจำสาขาวิชาการสอนภาษาไทย ภาควิชาหลักสูตรและการสอน คณะครุศาสตร์ จุฬาลงกรณ์มหาวิทยาลัย รวมทั้งเป็นอาจารย์พิเศษ โรงเรียนผู้บังคับหมวดทหารอากาศ สถาบันจิตวิทยาและความมั่นคง มหาวิทยาลัยศิลปากร วิทยาลัยแพทยศาสตร์กรุงเทพมหานครและวชิรพยาบาล (มหาวิทยาลัยนวมินทราธิราชในปัจจุบัน) วิทยาลัยพยาบาลตำรวจ และอีกหลายสถาบัน
สมรสกับ พลอากาศตรี ประเทศ สินธุเดชะ มีบุตรสาวคนเดียว คือ ดร.นิธินาถ สินธุเดชะ เตลาน หลังเกษียณอายุราชการแล้ว รศ.สุนีย์ ได้เข้ามารับตำแหน่งอธิการบดีมหาวิทยาลัยรัตนบัณฑิต ระหว่างปี พ.ศ. 2547 – 2554 และนายกสภามหาวิทยาลัยรัตนบัณฑิต ตั้งแต่ปี พ.ศ. 2555
งานการเมือง.
รศ.สุนีย์ เคยร่วมงานการเมืองกับ ดร.พิจิตต รัตตกุล โดยเข้ารับตำแหน่งรองหัวหน้าพรรคถิ่นไทย ในปี พ.ศ. 2543 ต่อมาในปี พ.ศ. 2544 ได้ลาออกจากพรรคถิ่นไทย จึงได้ลดบทบาททางการเมืองลงไป
งานการพูด.
รศ.สุนีย์ มีชื่อเสียงมาจากการโต้วาทีที่จุฬาลงกรณมหาวิทยาลัยในช่วง 14 ตุลาและ 6 ตุลากับการโต้วาทีกับนักศึกษา โดยมีการโต้ที่เด็ดขาด เฉียบแหลม สามารถตอบโต้ได้ทุกคำค้านของฝ่ายค้าน หยิบประเด็นใดมาก็สามารถโต้ได้หมด โดยอาจารย์แม่เคยเป็นนักพูดประจำรายการทีวีวาที เป็นแขกรับเชิญยุคแรกกับรายการจันทร์กะพริบ รายการสี่ทุ่มสแควร์ และมักถูกเชิญให้ไปเป็นกรรมการตัดสินการพูดโต้วาทีหลายครั้ง เมื่ออาจารย์แม่มีอายุมากขึ้นก็เริ่มรับงานน้อยลงวางมือทั้งงานพูดและงานบริหาร
งานบันเทิง.
ผลงานโฆษณา.
• โฆษณา หมากฝรั่งเดนทีน (ร่วมกับ แหม่ม คัทลียา แมคอินทอช)
การบุกครองเกาะซิซิลีของฝ่ายสัมพันธมิตร

การรุกรานเกาะซิซิลีของฝ่ายสัมพันธมิตร หรือในชื่อรหัสว่า ปฏิบัติการฮัสกี  เป็นหนึ่งในปฏิบัติการหลักในสงครามโลกครั้งที่สองของฝ่ายสัมพันธมิตร เพื่อยึดครองเกาะซิซิลีจากฝ่ายอักษะ การรุกครั้งนี้เป็นการปฏิบัติการระดับใหญ่โดยใช้ยานลำเลียงพลสะเทินน้ำสะเทินบกและพลร่มจำนวนมาก และการรบภาคพื้นดินเป็นเวลานานถึง 6 สัปดาห์ การรบครั้งนี้ยังนับได้ว่าเป็นเปิดฉากของการทัพอิตาลีอีกด้วย
ปฏิบัติการฮัสกี้เริ่มต้นขึ้นในคืนระหว่างวันที่ 9 และวันที่ 10 กรกฎาคม ค.ศ. 1943 และยุติลงในวันที่ 17 สิงหาคม ปีเดียวกัน โดยฝ่ายสัมพันธมิตรสามารถบรรลุเป้าหมายในเชิงยุทธศาสตร์จากการขับไล่กองกำลังทางบก ทางน้ำ และทางอากาศของฝ่ายอักษะออกไปจากเกาะซิชิลีได้สำเร็จ ยังผลให้ฝ่ายสัมพันธมิตรสามารถควบคุมน่านน้ำทะเลเมดิเตอร์เรเนียน และมุสโสลินีต้องถูกขับไล่ให้พ้นจากตำแหน่งนายกรัฐมนตรีอิตาลี ความสำเร็จดังกล่าวได้ปูทางสู่การรุกคืบในอิตาลีแผ่นดินใหญ่ในขั้นต่อไป
แผนการ.
พลเอกเบอร์นาร์ด มอนต์โกเมอรี ได้เสนอแผนการรุกเกาะซิซิลี โดยจะยกพลขึ้นบกทางตะวันออกเฉียงใต้ของเกาะ ใช้ท่าเรือทางตะวันออกเฉียงใต้สำหรับขนส่งเสบียงให้ทหารที่ยกพลขึ้นบกเรียบร้อย ตัดแผนเดิมที่จะขึ้นบก ณ ปาเลอร์โม ซึ่งเสี่ยงกว่า
โอริเวอร์ บีเวอร์

โอริเวอร์ บีเวอร์ (เกิด 27 ตุลาคม พ.ศ. 2514) ชื่อเล่น เวอร์ เป็นนักแสดงลูกครึ่งไทย-เยอรมนี มารดาเป็นชาวเยอรมนีส่วนบิดาเป็นชาวไทย เป็นพี่ชายคนโตของ วาเนสซ่า บีเวอร์ มีน้องชายคนกลางชื่อ มาร์ค บีเวอร์ จบปริญญาตรีจากมหาวิทยาลัยเกริก
โอริเวอร์ บีเวอร์ มีผลงานแสดงเรื่องแรกคือภาพยนตร์เรื่อง "วอนทั้งโลกโขกหัวเธอ" จากนั้นก็แสดงละคร มีผลงานการแสดงละครโทรทัศน์มากกว่า 300 เรื่อง และเป็นผู้อำนวยการสร้างในเรื่องแรก คือ "เนตรนาคราช" ทางช่อง 7 ในปี พ.ศ. 2557 ในสังกัดไนน์บีเวอร์ ของตัวเอง
เดิมชื่อสะกดว่า "โอลิเวอร์" แต่เปลี่ยนชื่อเพราะทำอะไรติดขัด มีคนทักว่าหากเปลี่ยนเป็นตัว ร. จะพลิกฟ้าพลิกแผ่นดิน จึงได้เปลี่ยนชื่อ
แช่ม แช่มรัมย์

วิวัฒน์ แช่มรัมย์ หรือที่รู้จักกันดีในชื่อ แช่ม แช่มรัมย์ เป็นนักร้อง นักแสดงชาวไทย สังกัดค่ายแกรมมี่โกลด์
ประวัติ.
เกิดเมื่อวันที่ 14 กุมภาพันธ์ พ.ศ. 2519 ที่อำเภอห้วยราช จังหวัดบุรีรัมย์ 
ย้ายมา อำเภอ เสิงสาง จังหวัดนครราชสีมา เป็นนักร้อง นักแสดงชาวไทย ร้องเพลงแนวเพื่อชีวิต สังกัดแกรมมี่โกลด์ ก่อนออกผลงานอัลบั้ม เล่นดนตรีตามร้านอาหาร และเคยได้รับรางวัล รองชนะเลิศอันดับที่สอง จากการประกวดดนตรีโฟล์คซอง ของมหาวิทยาลัยธรรมศาสตร์ จ นมีผลงานอัลบั้มชุดแรกชื่อชุด "แช่ม แช่มรัมย์ Vol.1" ในปี 2542 หลังจากนั้นออกผลงานชุดที่ 2 ชื่อ "พันธุ์เดียวกัน" ในปี 2543
ชีวิตครอบครัว สมรสกับภรรยาลูกครึ่งที่นับถือศาสนาอิสลามชื่อ โฮไซนา จึงเปลี่ยนไปนับถือศาสนาอิสลามตามภรรยา ทั้งสองมีบุตรและธิดาสองคน คนโตชื่อ ชารีนา แช่มรัมย์ เป็นผู้หญิงและ คนเล็กชื่อ มาร์ติน แช่มรัมย์ เป็นผู้ชาย
2554 เพลง "กรุณาฟังให้จบ" ตามชื่อเดียวกับอัลบั้ม ซึ่งเป็นชุดที่ 8 สามารถทำยอดคลิกดูในเว็บไซต์ยูทูบสูงถึง 30 ล้านวิว นับเป็นประวัติการณ์ของวงการเพลงไทย
งานสุดท้ายที่เขาทำก่อนพักเบรกคืออัลบั้มชุดที่ 8 ของเขาในปี 2554 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : แช่ม แช่มรัมย์ : Cham 
Chamrum OFFICIAL
เพลงที่ร่วมร้องกับศิลปินอื่น.
เพลงที่แช่ม แช่มรัมย์ได้มีส่วนร่วมในการการร้อง
อันโตนิโอ บันเดรัส

โฆเซ อันโตนิโอ โดมิงเกซ บันเดรา  หรือชื่อในการแสดงว่า อันโตนิโอ บันเดรัส  เกิดเมื่อวันที่ 10 สิงหาคม ค.ศ. 1960 เป็นนักแสดงชาวสเปน ผู้กำกับภาพยนตร์ ผู้ผลิตภาพยนตร์ และนักร้อง เขาเริ่มอาชีพการแสดงเมื่ออายุ 19 ปีกับภาพยนตร์ที่กำกับโดยเปโดร อัลโมโดบาร์ จากนั้นแสดงในภาพยนตร์ฮอลลีวุดอย่างเรื่อง "มหาประลัยตัดมหาประลัย", "Evita", "", "Philadelphia", "Desperado", "The Mask of Zorro", "Spy Kids" และ "Shrek"
วิศวกรรมคุณค่า

วิศวกรรมคุณค่า  เป็นการศึกษาคุณค่าของ ผลิตภัณฑ์ ขั้นตอนการทำงาน สินค้า เครื่องมือ หรือ บริการอย่างเป็นขั้นตอน เพื่อพัฒนาให้สิ่งที่ถูกนำมาศึกษานั้นมีคุณค่ามากขึ้น โดยยังคงมีคุณค่าพื้นฐานของตัวมันเอง วิศวกรรมคุณค่านั้นถูกกล่าวถึงควบคู่ไปกับการบริหารโครงการ
ประวัติ.
วิศวกรรมคุณค่าเริ่มพัฒนาขึ้นที่บริษัทเจเนอรัลอิเล็กทริกในช่วงสงครามโลกครั้งที่สอง สืบเนื่องจากสภาวะขาดแคลนในช่วงสงคราม แรงงาน วัสดุ ชิ้นส่วนมีไม่เพียงพอ ทำให้ทางวิศวกรเริ่มวางแผนที่จะเปลี่ยนแปลงรูปแบบการทำงานและหาสิ่งอื่นมาใช้ทดแทน โดยการทดแทนนั้นคำนึงถึงราคาที่ถูกลง หรือผลผลิตที่เพิ่มขึ้น หรือทั้งสองอย่างร่วมกัน ซึ่งต่อมาแนวคิดนี้ได้ถูกพัฒนาเป็นขั้นตอนและวิธีการที่ชัดเจนขึ้น โดยถูกเรียกว่า การวิเคราะห์คุณค่า (value analysis) ภายหลังวิศวกรรมคุณค่าได้กลายมาเป็นที่นิยมใช้ในหลายสาขาไม่ว่า การก่อสร้าง การขนส่ง การแพทย์ การทหาร
การพัฒนาคุณค่า.
เป้าหมายของวิศวกรรมคุณค่า จะเน้นที่การพัฒนาคุณค่าของสิ่งที่นำมาศึกษา เช่น เพิ่มคุณภาพ สมรรถภาพ ความปลอดภัย ลดค่าใช้จ่ายทั้งทางตรงและค่าใช้จ่ายตลอดวงจรชีวิต ตัวอย่างของวิศวกรรมคุณค่าเช่น การเปลี่ยนเครื่องปรับอากาศจากรุ่นเก่าที่ใช้พลังงานไฟฟ้าสูง ไปเป็นเครื่องปรับอากาศที่ราคาเครื่องสูงกว่าแต่ใช้พลังงานไฟฟ้าต่ำกว่า ซึ่งเมื่อทำการคำนวณคุณค่าในระยะยาวตลอดวงจรชีวิตของเครื่องปรับอากาศ ราคาที่ต้องเสียไปจะมีค่ารวมน้อยกว่า หรือตัวอย่างการก่อสร้างถนนโดยการเปลี่ยนขั้นตอนการสร้างถนนเป็นรูปแบบใหม่แม้ว่าค่าใช้จ่ายจะสูงขั้น แต่คุณค่าด้านความปลอดภัยสูงขึ้น และค่าใช้จ่ายในการบำรุงรักษาลดลง ซึ่งทำให้คุณค่าโดยรวมสูงกว่า ซึ่งในสหรัฐอเมริกา กรมทางหลวงของประเทศได้มีการผลักดันให้แต่ละรัฐได้มีการนำวิศวกรรมคุณค่าไปใช้ในทุกโครงการก่อสร้างทางหลวงของรัฐบาล
คุณค่าของสิ่งของไม่ได้กล่าวถึงเพียงคุณภาพของสิ่งนั้น แต่กล่าวรวมถึงคุณค่าในหลากหลายด้าน เช่น คุณค่าในด้านค่าใช้จ่าย คุณค่าในด้านราคาของตัวสิ่งนั้น คุณค่าในการใช้งาน คุณค่าในการเก็บเป็นของสะสม คุณค่าทางจิตใจ คุณค่าทางด้านความสวยงาม เป็นต้น โดยคุณค่าที่นำมาวิเคราะห์จะขึ้นอยู่กับตัวสิ่งของและกลุ่มลูกค้าเป็นหลัก
โพลีพลัส

บริษัท โพลีพลัส เอ็นเตอร์เทนเม้นท์ จำกัด (ชื่อย่อ: Polypus) เป็นบริษัทผลิตสื่อบันเทิงรายใหญ่ของไทย ก่อตั้งโดยอรพรรณ วัชรพล เมื่อวันที่ 3 มกราคม พ.ศ. 2537 ด้วยทุนจดทะเบียน 1 ล้านบาท
ประวัติ.
โพลีพลัส เริ่มต้นจากการผลิตรายการเด็กที่ชื่อ 7-4-28 ต่อมาพัฒนารูปแบบ เป็นรายการ ที่นี่...มีเพื่อน ซึ่งจากรายการนี้ทำให้ได้รับรางวัล ผลงานสื่อมวลชนดีเด่น ครั้งที่ 12 ประเภทรายการโทรทัศน์ จากสำนักงานคณะกรรมการส่งเสริมและประสานงานเยาวชนแห่งชาติ และคณะอนุกรรมการพิจารณาผลงานสื่อมวลชนดีเด่นเพื่อเยาวชน เมื่อวันที่ 19 ธันวาคม พ.ศ. 2537 ได้รางวัลเมขลา สาขารายการโทรทัศน์สำหรับเด็กและเยาวชนดีเด่น เมื่อวันที่ 13 มกราคม พ.ศ. 2538 และ เกียรติบัตรจากคณะกรรมการเอกลักษณ์ของชาติ สำนักนายกรัฐมนตรี ณ ตึกสันติไมตรี ทำเนียบรัฐบาล เมื่อวันที่ 14 มกราคม พ.ศ. 2538 ปัจจุบัน โพลีพลัสได้ผลิตรายการโทรทัศน์หลากหลายประเภท เพื่อนำเสนอผ่านทางสถานีโทรทัศน์ไทยทีวีสีช่อง 3 และไทยรัฐทีวี ไม่ว่าจะเป็นเกมโชว์, ควิซโชว์, เรียลลิตีโชว์, ทอล์คโชว์ และวาไรตี้โชว์
ในปี พ.ศ. 2540 โพลีพลัสได้มีโอกาสผลิตละครเป็นครั้งแรก เรื่อง รักแท้แค่ขอบฟ้า, รักเล่ห์เพทุบาย หลังจากที่โพลีพลัสเริ่มเป็นผู้จัดละคร มีนักแสดงในสังกัดเกิดขึ้นมากขึ้น จึงเกิด บริษัท ก็อทช่า จำกัด ในปี พ.ศ. 2543 เพื่อดูแลดาราและนักแสดงในสังกัด หลังจากนั้นเมื่อมีรายการโทรทัศน์และละครมากขึ้นจึงเปิด บริษัท โพลีพลัส สตูดิโอ จำกัด ทำงานด้านการถ่ายทำรายการในสตูดิโอ ตลอดจนงานทางด้านตัดต่อรายการ
ในปี พ.ศ. 2547 ได้จัดตั้ง บริษัท โพลีพลัส พีอาร์ จำกัด ให้บริการด้านที่ปรึกษาประชาสัมพันธ์ รับวางแผนและดำเนินการด้านประชาสัมพันธ์ พร้อมทั้ง บริษัท โพลีพลัส พับลิชชิ่ง จำกัด ได้ก่อกำเนิดขึ้น ในการผลิตสื่อสิ่งพิมพ์ มีนิตยสาร "Oops!" นิตยสารบันเทิงออกเป็นเล่มแรก ต่อมาในปี พ.ศ. 2548 เปิดบริษัท โพลีพลัส เอ็กซ์ตร้า จำกัด ทำงานด้านโทรทัศน์ ให้กับองค์กรอื่น ๆ อาทิ งานโฆษณาต่าง ๆ
โพลีพลัสและบริษัทในเครือ มีพนักงานประมาณ 200 กว่าชีวิต โดยบริษัท โพลีพลัส เอ็นเตอร์เทนเม้นท์ สร้างรายได้มากสุดในบริษัทในเครือข่าย โดยในปี 2549 รายได้ 554.5 ล้านบาท กำไรสุทธิ 39.3 ล้านบาท และในปี 2550 มีรายได้ 605.7 ล้านบาท กำไรสุทธิ 76.5 ล้านบาท และปี 2551 มีรายได้ 717.4 ล้านบาท กำไรสุทธิ 203.6 ล้านบาท มีสินทรัพย์ 637 ล้านบาท
บริษัทที่ร่วมหุ้นและบริษัทในเครือโพลีพลัส.
บริษัท โพลีพลัส เอ็นเตอร์เทนเม้นท์ จำกัด มีบริษัทในเครือข่ายประมาณ 10 แห่ง ดังนี้
นักแสดงในสังกัด.
ปัจจุบัน
อดีต 
ละครโทรทัศน์.
รายชื่อละครที่ออกอากาศไปแล้ว.
<templatestyles src="Col-begin/styles.css"/>
โรงเรียนภัทรบพิตร

โรงเรียนภัทรบพิตร  เป็นโรงเรียนสหศึกษาระดับมัธยมศึกษา (ช่วงชั้นที่ 3-4) ปัจจุบันสังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 4 พฤษภาคม พ.ศ. 2521 โดย นายบำรุง สุขบุศย์ ผู้ว่าราชการจังหวัดบุรีรัมย์ในขณะนั้น นายผดุงศักดิ์ อุดรพิมพ์ ศึกษาธิการจังหวัดในขณะนั้น และนายกิตติ ณรัฐกิจ ผู้อำนวยการโรงเรียนบุรีรัมย์พิทยาคมในขณะนั้น ทั้งสามท่านได้ตกลงกันว่าจะจัดตั้งโรงเรียนประจำจังหวัดแห่งที่ 2 ขึ้น ซึ่งโรงเรียนประจำจังหวัดแห่งแรกของจังหวัดบุรีรัมย์คือ โรงเรียนบุรีรัมย์พิทยาคม ในเวลาต่อมา ทั้งสามท่านได้ประสานงานกับกรมสามัญศึกษา และได้ประกาศจัดตั้งโรงเรียนในชื่อ "บุรีรัมย์พิทยาคม 2" แต่เนื่องจากกรมสามัญศึกษาในขณะนั้นไม่อนุมัติให้ใช้ชื่อนี้ ศึกษาธิการจังหวัดในขณะนั้นจึงได้เสนอชื่อ "ภัทรบพิตร" ไปยังกระทรวงศึกษาธิการ เพื่อพิจารณาตั้งเป็นชื่อโรงเรียน ในที่สุดกระทรวงศึกษาธิการก็อนุมัติให้ใช้ชื่อ "ภัทรบพิตร" เป็นชื่อโรงเรียน และแต่งตั้งให้ นายอุทัย นิวัฒนุวงศ์ ครูใหญ่โรงเรียนเมืองแก อำเภอสตึก ดำรงตำแหน่งผู้บริหารโรงเรียนเป็นคนแรก
โรงเรียนภัทรบพิตรตั้งอยู่เลขที่ 137 หมู่ 11 ตำบลเสม็ด อำเภอเมืองบุรีรัมย์ จังหวัดบุรีรัมย์ 31000 โดยตั้งอยู่ติดทางหลวงหมายเลข 218 สายบุรีรัมย์-ประโคนชัย (หลักกิโลเมตรที่ 5) ระยะทางห่างห่างจากตัวเมืองประมาณ 5 กิโลเมตร ห่างจากศาลากลางจังหวัด ประมาณ 2 กิโลเมตร และในระยะทางที่ใกล้กันนั้นก็เป็นที่ประดิษฐาน พระพุทธรูปศักดิ์สิทธิ์ซึ่งอยู่บนยอดเขากระโดง ในวนอุทยานเขากระโดง จังหวัดบุรีรัมย์
ประวัติ.
ประวัติการจัดตั้งโรงเรียน.
โรงเรียนภัทรบพิตร ก่อตั้งขึ้นตามแผนการศึกษาแห่งชาติ พุทธศักราช 2520 ซึ่งในขณะเดียวกันนักเรียนที่จบการศึกษาในระดับประถมศึกษาก็เพิ่มสูงขึ้น จนทำให้โรงเรียนบุรีรัมย์พิทยาคม ซึ่งเป็นโรงเรียนประจำจังหวัดบุรีรัมย์นั้นไม่สามารถรองรับนักเรียนจำนวนมากได้ ดังนั้น นายบำรุง สุขบุศย์ ผู้ว่าราชการจังหวัดบุรีรัมย์ นายผดุงศักดิ์ อุดรพิมพ์ ศึกษาธิการจังหวัด และนายกิตติ ณรัฐกิจ ผู้อำนวยการโรงเรียนบุรีรัมย์พิทยาคม จึงร่วมมือกันที่จะจัดตั้งโรงเรียนประจำจังหวัดแห่งที่ 2 ขึ้น และวันที่ 4 พฤษภาคม พ.ศ. 2521 ก็มีการประกาศจัดตั้งโรงเรียน "บุรีรัมย์พิทยาคม 2" ขึ้นมา แต่ทางกรมสามัญศึกษาไม่อนุมัติให้ใช้ชื่อดังกล่าว ศึกษาธิการจังหวัดจึงได้เสนอชื่อใหม่ภายใต้ชื่อ “ภัทรบพิตร” ไปยังกระทรวงศึกษาธิการเพื่อตั้งเป็นชื่อโรงเรียน โดย คำว่า "ภัทรบพิตร" และเปิดทำการสอนครั้งแรกเมื่อวันที่ 23 พฤษภาคม พ.ศ. 2521 แต่เนื่องจากยังขาดแคลนบุคลากรและอาคารเรียน โรงเรียนภัทรบพิตรจึงได้ฝากนักเรียนกับโรงเรียนบุรีรัมย์พิทยาคมและโรงเรียนไตรคามสิทธิศิลป์ ซึ่งจำนวนนักเรียนในขณะนั้นรวมทั้งสิ้น 527 คน คุณครูจำนวน 27 คน และหลังจากนั้น ในวันที่ 2 มิถุนายน พ.ศ. 2521 โรงเรียนภัทรบพิตรจึงได้ย้ายนักเรียนทั้งหมดที่ฝากไว้ไปเรียนยังที่ตั้งโรงเรียนปัจจุบัน
โรงเรียนภัทรบพิตร ได้รับการอนุเคราะห์ที่ดินเพื่อใช้เป็นที่ตั้งโรงเรียน จากแขวงการทางจังหวัดบุรีรัมย์ กรมทางหลวงแผ่นดิน จำนวน 85 ไร่ 73 ตารางวา โดยการประสานงานกับกรมทางหลวง ซึ่งมี นายวสันต์ จันทร์บาล นายช่างแขวงการทางจังหวัดบุรีรัมย์ เป็นผู้ดำเนินการ และต่อมาใน พ.ศ. 2544 ได้รับบริจาคเพิ่มอีก 13 ไร่ 2 งาน
ชื่อโรงเรียน.
"ภัทรบพิตร" เป็นชื่อโรงเรียนที่อิงมาจากนามของ "พระสุภัทรบพิตร" พระพุทธรูปคู่บ้าน คู่เมือง ซึ่งเป็นพระพุทธรูปก่ออิฐปูนขนาดใหญ่หน้าตักกว้าง 12 เมตร ฐานยาว 14 เมตร หันหน้าไปทางทิศเหนือ โดยประดิษฐานอยู่บนยอดเขากระโดง ในวนอุทยานเขากระโดง จังหวัดบุรีรัมย์
อุมิโบสึ

อุมิโบสึ (; โรมาจิ: "Umibōzu") เป็นตัวละครหลักในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
ข้อมูลตัวละคร.
อุมิโบสึ เอเลี่ยนฮันเตอร์ที่เก่งที่สุดในจักรวาล แต่บอบบางอ่อนไหวมากกับเรื่องหัวล้านของตนที่เป็นปมด้อย มักโดนเรียก "ตาเหม่ง" ประจำ (โดยเฉพาะกินโทกิ) และเป็นบิดาบังเกิดเกล้าของคางุระ ซึ่งห่วงเอามากๆ แต่ส่วนความสัมพันธ์กับลูกชายอย่างคามุอิ กลับตรงกันข้าม ถึงกับขาดความเป็นพ่อลูกกัน (เพราะคามุอิจงใจฆ่าเพราะสายเลือดของยาโตะจนต้องเสียแขนซ้ายไป) ปัจจุบันกำลังท่องอวกาศในฐานะเอเลี่ยนฮันเตอร์อยู่
วัดภาวนาภิรตาราม

วัดภาวนาภิรตาราม (เดิมชื่อว่า วัดใหม่วินัยชำนาญ) ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เป็นวัดที่สร้างเมื่อปี พ.ศ. 2429 ในรัชสมัยพระบาทสมเด็จพระจุลจอมเจ้าอยู่หัว โดยขุนชำนาญสมบัติ เจ้าจำนวนหอรัชฎากรพิพัฒน์ (เล็ก จุลกะ) ต่อมาได้รับพระราชทานบรรศักดิ์เป็นพระภาษีสมบัติบริบูรณ์ และคุณหญิงเผื่อน เป็นผู้สร้าง
อาณาเขตของวัดด้านหน้าติดคลองบางกอกน้อย ด้านเหนือ ด้านใต้ และด้านตะวันตก มีลำคูเป็นแนวกั้นเขต มีเนื้อที่ทั้งหมด 8 ไร่ 2 งาน 40 ตารางวา
อารมณ์ อาถรรพณ์ อาฆาต

อารมณ์ อาถรรพณ์ อาฆาต เป็นภาพยนตร์แนวสยองขวัญ โดย สหมงคลฟิล์ม ออกฉายเมื่อวันที่ 12 กรกฎาคม พ.ศ. 2545 ประกอบด้วย 3 เรื่องจาก 3 ประเทศ โดย 3 ผู้กำกับภาพยนตร์ ได้แก่ เกาหลี ไทย และฮ่องกง ได้แก่ คิม จี-วูน (ตอน Memories), นนทรีย์ นิมิบุตร (ตอน The Wheel) และ ปีเตอร์ โฮ-ซัน ชาน (ตอน Going Home) กับบริษัทภาพยนตร์ของคนรุ่นใหม่ B.O.M. Film Productions, Cinemasia และ Applause Pictures ภาพยนตร์ทำรายได้ในประเทศไทย 58.20 ล้านบาท
ตุ๊กกี้ เจ้าหญิงขายกบ

ตุ๊กกี้ เจ้าหญิงขายกบ เป็นภาพยนตร์ไทย ที่ผลิตโดย สหมงคลฟิล์ม และ เวิร์คพอยท์ รายได้ 64 ล้านบาท ออกฉายเมื่อวันที่ 16 กันยายน พ.ศ. 2553 กำกับโดย พรชัย หงษ์รัตนาภรณ์ นำแสดงโดย สุดารัตน์ บุตรพรม, หลุยส์ สก็อต, ซาร่า ไคเซอร์, วัชระ ปานเอี่ยม, เท่ง เถิดเทิง, โหน่ง ชะชะช่า, อารักษ์ อมรศุภศิริ, นาตาลี เดวิส, ค่อม ชวนชื่น, พัน พลุแตก ภาพยนตร์เปิดตัว 4 วันแรกด้วยรายได้ 27.5 ล้านบาท ภาพยนตร์ทำรายได้รวม 64 ล้านบาท
นักบุญดอมินิก

นักบุญดอมินิก (ค.ศ. 1170 – 6 สิงหาคม ค.ศ. 1221) หรือ นักบุญดอมินิกแห่งกุซมัน เป็นบาทหลวงโรมันคาทอลิกชาวสเปน ผู้ก่อตั้งคณะดอมินิกัน เชื่อว่าเป็นบุคคลแรกที่นำสายประคำมาใช้ในการสวดภาวนาของชาวคาทอลิก และเป็นนักบุญองค์อุปถัมภ์นักดาราศาสตร์
ประวัติ.
นักบุญดอมินิก ในตำนานอ้างว่าท่านเป็นบุตรของเฟลิกซ์ กุซมัน กับบุญราศีฆัวนาแห่งอาซา ถือกำเนิดที่เมืองกาเลรูเอกา ประเทศสเปน มีพี่ชายสองคนชื่ออันโตนิโอและมาเนส
เมื่อโตขึ้นได้เข้าศึกษาเทววิทยาที่มหาวิทยาลัยปาเลนเซีย และรับศีลอนุกรมเป็นบาทหลวงสังกัด คณะนักบุญออกัสติน หรือที่รู้จักในนามคณะออกัสติเนียน และได้เป็นอธิการโบสถ์ในที่สุด
เมื่ออายุ 35 ปี สมเด็จพระสันตะปาปาอินโนเซนต์ที่ 3 ได้มอบหมายให้ท่านไปเผยแผ่ศาสนาให้กับชาวเมืองอาลบีซึ่งเป็นพวกนอกศาสนาทางตอนใต้ของฝรั่งเศส ท่านทำงานอย่างอุตสาหะจนชนะใจคนกลุ่มนี้ และทำให้ชาวอาลบีหันมาเข้ารีตจำนวนมาก ในช่วงนี้ท่านได้ก่อตั้งคณะดอมินิกันซึ่งเป็นคณะนักบวชที่เน้นงานวิชาการศาสนา ความยากจนถ่อมตน และไม่ยุ่งเกี่ยวกับการเมือง เพื่อช่วยการเผยแพร่ศาสนา
การถึงแก่กรรม.
ท่านได้ถึงแก่กรรมลงเมื่อวันที่ 6 สิงหาคม ค.ศ. 1221 ที่เมืองโบโลญญาระหว่างการเดินทางกลับจากสมัชชา ก่อนถึงแก่กรรมท่านได้กล่าวสั่งเสียแก่ศิษย์ว่า “จงมีความรัก เมตตา จงรักษาความสุภาพเอาไว้ จงสะสมทรัพย์สมบัติแห่งความยากจนอันศักดิ์สิทธิ์” 
ท่านได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 มีวันฉลองตรงกับวันที่ 8 สิงหาคมของทุกปี 
สายประคำ.
ตำนานกล่าวว่า ระหว่างที่นักบุญดอมินิกทำงานเผยแผ่ศาสนาให้กับชาวอาลบีนั้น ท่านได้รับความลำบากเป็นอย่างมากจากการต่อต้านของคนบางกลุ่ม ท่านจึงไปเก็บตัวภาวนาอ้อนวอนพระเจ้าให้คนกลุ่มนี้กลับใจ ตำนานอ้างว่าพระนางมารีย์พรหมจารีและทูตสวรรค์อีกสามองค์ได้มาปรากฏตัว และแม่พระได้ประทานสายประคำแก่ท่าน กำชับว่าการเผยแพร่การสวดสายประคำนี้จะทำให้คนบาปและคนหลงผิดทั้งหลายกลับใจ เมื่อท่านปฏิบัติตามปรากฏว่าการเผยแพร่ธรรมของท่านประสบความสำเร็จเป็นอย่างดี จึงเป็นที่มาของแม่พระแห่งลูกประคำ และทำให้การสวดสายประคำเป็นที่แพร่หลายในกลุ่มชาวคาทอลิกมาจนปัจจุบัน
เดอะซิมส์ 3 แอมบิชันส์

เดอะซิมส์ 3 แอมบิชันส์ เป็น ภาคเสริม ตัวที่ 2 ของเกม เดอะซิมส์ 3 สำหรับประเทศไทยมีการวางจำหน่ายในวันที่ 1 มิถุนายน พ.ศ.2553 "'เดอะซิมส์ 3 แอมบิชันส์" มาพร้อมกับโหมดใหม่ ซึ่งผู้เล่นสามารถเข้าไปดูและควบคุมการทำงานของชาวซิมส์ในที่ทำงานได้ โดยเป็นสายอาชีพใหม่ที่ผู้เล่นสามารถเลือกได้ว่าจะให้ซิมส์นั้นทำงานอย่างมีประสิทธิภาพได้อย่างไร ซึ่งไอเท็มบางอย่างที่ใช้ในการพัฒนาความสามารถและความก้าวหน้าทางอาชีพของซิมส์สามารถหาซื้อเพิ่มได้จากโหมดซื้อ ผู้เล่นจะสามารถควบคุมซิมส์ในที่ทำงานได้ดียิ่งขึ้น ซึ่งเป็นคุณสมบัติหลักที่เกม "เดอะซิมส์ 3" ภาคหลักยังไม่มี
รูปแบบการเล่น.
"เดอะซิมส์ 3 แอมบิชันส์" เป็นภาคเสริมที่มาพร้อมกับอาชีพใหม่ที่ผู้เล่นสามารถควบคุมซิมส์ในระหว่างทำงานได้ ตัวอย่างอาชีพที่ผู้เล่นสามารถบังคับได้เช่น อาชีพนักดับเพลิง, นักสืบ หรือนักดีไซน์เนอร์ เป็นต้น ซึ่งผู้เล่นสามารถบังคับซิมส์ในที่ทำงานได้ และถ้าเกิดเหตุการณ์หรือสถานการณ์ต่างๆ ผู้เล่นก็สามารถควบคุมซิมส์ในระหว่างการทำงานได้ เช่น ถ้าเป็นอาชีพนักดับเพลิง นอกจากจะมีหน้าที่บำรุงรักษารถดับเพลิงแล้ว ยังต้องดับเพลิงไหม้เมื่อเกิดเหตุการณ์ไฟไหม้ หรือช่วยเหลือซิมส์จากสิ่งปลูกสร้างที่กำลังไฟไหม้อยู่, หากเป็นอาชีพนักสืบ ก็จะมีการสอบถามกับผู้ว่าจ้างว่าเกิดเหตุอะไรขึ้น ซึ่งบางครั้งอาจเป็นการขโมยข้อมูล ความลับ และของที่ถูกขโมยไป หลังจากสืบคดีจนเสร็จสิ้น ก็จะได้รับเงินจากผู้ว่าจ้างและเผากระดาษทิ้งเพื่อปิดคดี, หรือถ้าเป็นอาชีพนักดีไซน์เนอร์ ก็สามารถออกแบบเสื้อผ้าและแต่งกายใหม่ให้กับซิมส์ตามแฟชั่นได้ ซึ่งความสำเร็จและความล้มเหลวจะขึ้นอยู่กับผู้เล่นที่จะเลือกเสื้อผ้าและเครื่องแต่งกายใหม่ให้ซิมส์ เป็นต้น
"ทักษะอาชีพ" เป็นโหมดทักษะใหม่ที่เพิ่มเข้ามาเพื่อช่วยในความก้าวหน้าทางอาชีพของซิมส์ และสามารถนำทักษะอาชีพไปใช้เป็นอาชีพหลักได้ เช่น เป็นจิตรกรวาดภาพ, ประติมากร, นักตกปลา, นักทำสวน, นักประดิษฐ์, นักทำไวน์, จิตรกร, ช่างภาพ, และนักเขียนเป็นต้น ซึ่งจะมีรายได้จากการทำงานโดยใช้ทักษะอาชีพเป็นหลัก
เพลงที่ใช้ในภาคเสริม.
ศิลปินและนักร้องที่มีชื่อเสียงหลายท่านได้มาบันทึกเสียงเพลงในเกม เดอะซิมส์ 3 แอมบิชันส์ เป็น ภาษาซิมส์ โรบบี้ คอเคอร์, ผู้อำนวยการเสียง ของสตูดิโอเดอะซิมส์ จาก อีเอ ได้กล่าวว่า "Each time we set out to create a soundtrack for an expansion pack, it's always exciting matching the vibe of the game to the music by our incredible lineup of extremely diverse artists. It's fun hearing hit tracks in the language of The Sims, and I think fans will be pleased to find their favorites songs and artists throughout this game, and will no doubt discover new bands to follow in The Sims 3 Ambitions."
มลพิษทางน้ำ

มลพิษทางน้ำเป็นปัญหาทางน้ำมีสาเหตุสำคัญมาจากการทิ้งนํ้าเสียจากโรงงานอุตสาหกรรม ซึ่งเป็นน้ำเสียจากขั้นตอนและกระบวนการผลิต การล้าง กระบวนการหล่อเย็น เป็นต้น แม้ว่าจะมีกฎหมายบังคับให้โรงงานอุตสาหกรรมต้องบำบัดน้ำทิ้งเหล่านี้ก่อนปล่อยออกสู่แหล่งน้ำธรรมชาติ แต่ในทางปฏิบัติ รัฐบาลไม่สามารถควบคุมได้อย่างทั่วถึง การก่อสร้างอาคารบ้านเรือนและชุมชน โดยเฉพาะในชุมชนเขตเมือง เช่น กรุงเทพมหานคร ที่มีประชากรอาศัยอยู่หนาแน่น มักปล่อยน้ำทิ้งสู่แหล่งน้ำธรรมชาติโดยตรง มิได้ผ่านกระบวนการบำบัดใด ๆ นอกจากนี้ ยังมีการทิ้งขยะมูลฝอยและสิ่งปฏิกูลต่าง ๆ ลงสู่แม่น้ำลำคลองอันเป็นการเพิ่มความสกปรกให้กับแหล่งน้ำต่างๆ อีกด้วย 
นอกจากนี้ การเพาะปลูกและเลี้ยงสัตว์มักมีการใช้ปุ๋ยและสารเคมีเพื่อป้องกันและกำจัดศัตรูพืชและสัตว์ซึ่งเกษตรกรส่วนใหญ่ใช้อย่างขาดความระมัดระวัง ทำให้สารเคมีแพร่กระจายสู่แหล่งน้ำ ซึ่งอาจเกิดขึ้นได้ในระหว่างการฉีดพ่นสาร การชะล้างโดยฝน การล้างภาชนะที่บรรจุหรืออุปกรณ์การฉีดพ่นในแหล่งน้ำ วิธีการแก้ไขปัญหาคือ ไม่ทิ้งขยะลงสู่แหล่งน้ำ ลดการใช้พลาสติกให้น้อยลง เป็นต้น
ไอ อนิเมะ

ไอ อนิเมะ (I-Ani-Me) เป็นรายการโทรทัศน์ที่ออกอากาศทาง สถานีโทรทัศน์ไอทีวี ทุกวันเสาร์-อาทิตย์ โดยมี พีธีกรรายการคือ พี่เอ๊าะ กีรติ เทพธัญญ์
ภายหลังมี พีธีกรหญิงเพิ่มมา 1 คน รายการนี้ มีระยะเวลา ประมาณ 3 ปี ช่วงปี 2544 - 2546 ก็ยุติรายการลงไป ก่อนที่จะมีรายการ การ์ตูนคลับ ในปี 2548 ก่อนหน้านั้นในปี 2547 ITV ฉายการ์ตูน ที่ยังไม่ได้ระบุชื่อรายการ
ช่วงแรกในการออกอากาศจะเป็นการ์ตูนของทาง ทีไอจีเอ จากนั้นทาง สถานีโทรทัศน์ไอทีวี จะนำการ์ตูนที่จะเอามาออกอากาศมาพากย์เอง
เต่าอาร์คีลอน

อาร์คีลอน ("Archelon") เป็นสกุลของเต่าทะเลสูญพันธุ์ที่ใหญ่ที่สุด ฟอสซิลของมันพบในปี ค.ศ.1895 ที่รัฐเซาท์ ดาโคตา ประเทศสหรัฐอเมริกา และได้รับการบรรยายในปี ค.ศ. 1896 อาร์คีลอนที่ใหญ่ที่สุดมีความยาวมากกว่า 4 เมตร หนักประมาณ 2 ตัน มันอาศัยอยู่ในยุคครีเทเชียสตอนปลายเมื่อประมาณ 75-65 ล้านปีก่อน และสูญพันธุ์ไปพร้อมกับไดโนเสาร์ เมื่อ 65 ล้านปีก่อน มันเป็นบรรพบุรุษของเต่าทะเลในปัจจุบัน อาร์คีลอน มีญาติคือเต่าทะเลอีกชนิดที่ชื่อ โพรโทสเตกา (Protostega) ที่อาศัยอยู่ในยุคเดี่ยวกัน ฟอสซิลของมันพบใน รัฐเซาท์ดาโคตา รัฐไวโอมิง และบางส่วนของอเมริกา กระดองของมันไม่แข็งเหมือน เหมือนเต่าปัจจุบัน แต่จะเหนียวในเนื้อ และมีกระดูกหุ้มบางส่วน
Multi-criteria decision analysis

multi-criteria decision analysis (MCDA) หรือ multi-criteria decision making (MCDM) คือระเบียบวิธีที่ช่วยในการสร้างการตัดสินใจกับการประเมินหลายส่วน โดยมีจุดมุ่งหมายเพื่อหาวิธีการที่ชัดเจนในการตอบคำถามเพื่อช่วยในการตัดสินใจ ในปัจจุบันมีหลากหลายวิธีการในการแก้ปัญหาการตัดสินใจ ซึ่งแต่ละวิธีต่างมีความแม่นยำแตกต่างกัน โดยในโจทย์ปัญหาเดียวกัน ใช้วิธีวิเคราะห์แตกต่างกันก็ได้ผลลัพธ์ที่แตกต่างกัน ขึ้นอยู่กับสถานการณ์ ความเหมาะสมของเหตุการณ์ และรวมไปถึงความถนัดของผู้เลือก
ตัวอย่างของวิธีการที่ใช้ได้แก่
AI (แก้ความกำกวม)

"AI" อาจหมายถึง
เกี่ยวข้อง.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดราชประดิษฐาน

วัดราชประดิษฐาน ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นเมื่อครั้งกรุงศรีอยุธยาเป็นราชธานี ในพระราชพงศาวดารกรุงศรีอยุธยามีกล่าวถึงวัดราชประดิษฐานหลายครั้ง แต่ไม่ปรากฏหลักฐานว่าใครเป็นคนสร้างและสร้างในรัชสมัยใด ปัจจุบัน เป็นวัดราษฎร์
ประวัติ.
วัดราชประดิษฐานเป็นวัดโบราณสร้างขึ้นในสมัยกรุงศรีอยุธยาเป็นราชธานี ตั้งอยู่ริมปากคลองประตูข้าวเปลือกฝั่งตะวันตก ภายในกำแพงพระนคร ไม่ปรากฏหลักฐานว่าใครเป็นคนสร้างและสร้างในรัชสมัยใด แต่วัดราชประดิษฐาน มีหมายความว่า วัดที่พระเจ้าแผ่นดินทรงสร้าง ดังนั้น จึงมีข้อสันนิษฐานว่า ผู้สร้างวัดนี้คงเป็นพระเจ้าแผ่นดินแน่นอน
วัดราชประดิษฐานถูกกล่าวถึงพระราชพงศาวดารกรุงศรีอยุธยาหลายครั้ง โดยเมื่อครั้งสมเด็จพระไชยราชาธิราชเสด็จสวรรคต พระยอดฟ้าเสด็จขึ้นครองราชสมบัติในขณะที่มีพระชนมายุยังน้อย พระเฑียรราชาจึงอยู่ในฐานะที่อาจก่อความระแวงว่าจะแย่งชิงราชสมบัติได้ ดังนั้น พระองค์จึงเสด็จออกผนวชที่วัดราชประดิษฐาน พระองค์ได้ลาผนวชและเสด็จขึ้นครองราชสมบัติเป็นสมเด็จพระมหาจักรพรรดิ หลังจากที่ขุนวรวงศาธิราชและท้าวศรีสุดาจันทร์ถูกปลงพระชนม์
หลังจากนี้ วัดราชประดิษฐานยังถูกกล่าวถึงเมื่อพระศรีศิลป์ พระราชโอรสในสมเด็จพระไชยราชาธิราชและท้าวศรีสุดาจันทร์มีพระชันษาได้ประมาณ 14 พรรษา สมเด็จพระมหาจักรพรรดิจึงทรงให้ออกผนวชเป็นสามเณร ณ วัดราชประดิษฐาน แต่พระศรีศิลป์ก่อขบถต้องปืนสิ้นพระชนม์เสียก่อน
นอกจากนี้ วัดราชประดิษฐานยังใช้เป็นที่ประทับของสมเด็จพระเจ้าอุทุมพรในขณะที่พระองค์ผนวชเป็นพระภิกษุ หลังจากเสียกรุงศรีอยุธยาครั้งที่ 2 วัดราชประดิษฐานถูกปล่อยร้างเรื่อยมา จนกระทั่งพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ขุนศรีสงครามเป็นแม่กองบูรณปฏิสังขรณ์ขึ้นใหม่ เมื่อปี พ.ศ. 2460 และได้รับพระราชทานวิสุงคามเมื่อวันที่ 2 กันยายน พ.ศ. 2497 ปัจจุบันวัดราชประดิษฐานมีถาวรวัตถุคือ พระอุโบสถ พระเจดีย์ย่อมุมทรงกลีบมะเฟือง และพระประโทนจำลอง
ปัจจุบันพื้นที่ของวัดราชประดิษฐาน ได้รวมเอาพื้นที่ของ วัดท่าทราย ไว้ด้วย ซึ่งอยู่ด้านทิศตะวันออก ฝั่งตรงข้ามของคลองประตูข้าวเปลือก โดยถูกกล่าวถึงในพงศาวดารว่า สมเด็จพระเจ้าปราสาททอง ได้ลดยศและให้สมเด็จพระอาทิตยวงศ์ไปอยู่เรือนเสาไม้ไผ่ 2 ห้อง 2 หลังริมวัดท่าทราย และให้คนรับใช้ไว้ 2 คนแต่พออยู่ตักน้ำหุงข้าว ภายหลังก่อกบฏจึงถูกสำเร็จโทษ และเคยเป็นที่จำพรรษาของ พระมหานาค กวีสมัยสมเด็จพระเจ้าอยู่หัวบรมโกศ ผู้แต่ง บุณโณวาทคำฉันท์ ปัจจุบันวัดท่าทรายเหลือ พระอุโบสถ หอสมณธรรม เจดีย์ทรงปรางค์แปดเหลี่ยม เจดีย์ทรงกลม พระพุทธบาท-พระพุทธฉายจำลอง และหอระฆัง
นอกจากพื้นที่ของวัดท่าทรายแล้ว วัดราชประดิษฐานยังได้รวมพื้นที่ของ วัดสุวรรณาวาส ซึ่งอยู่ทางทิศตะวันตกของวัดราชประดิษฐาน ซึ่งไม่ทราบประวัติความเป็นมา แต่บริเวณนี้ในสมัยกรุงศรีอยุธยาเป็นป่าตะกั่วและป่ามะพร้าวและเป็นที่ตั้งของโรงช้างหลวง จึงสันนิษฐานได้ว่าวัดนี้อาจเป็นวัดที่ผู้ดีมีตระกูลซึ่งรับราชการอยู่ในกรมพระคชบาลในสมัยอยุธยาเป็นผู้สร้างขึ้น ปัจจุบันวัดสุวรรณาวาสเหลือ ซากพระวิหาร ซากพระอุโบสถ เจดีย์ทรงระฆังกลม เจดีย์ทรงกลมบนฐานแปดเหลี่ยม
การตรวจหามุม

การตรวจหามุม  เป็นวิธีการที่ใช้ในสาขา คอมพิวเตอร์วิทัศน์ เพื่อตรวจหาตำแหน่งของภาพที่มีลักษณะคล้ายกับมุมโดยใช้เกณฑ์ที่กำหนดไว้เป็นหลักในการพิจารณา โดยทั่วไปแล้ว นิยามของมุมคือตำแหน่งที่เป็นจุดตัดของขอบสองขอบ แต่ในกรณีนี้มุมในรูปภาพที่พิจารณาอาจไม่จำเป็นต้องเป็นมุมที่แท้จริงของวัตถุ เช่น มุมของโต๊ะเขียนหนังสือที่ปรากฏอยู่ในภาพ อาจไม่ถูกตรวจพบว่าเป็นมุมเนื่องจากคุณสมบัติไม่ตรงกับหลักการพิจารณาที่ใช้
มารุต มัสยวาณิช

นายแพทย์ มารุต มัสยวาณิช (เกิด 21 พฤษภาคม พ.ศ. 2495) อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย อดีตรองโฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ อดีตกรรมการบริหารพรรคเพื่อแผ่นดิน และอดีตสมาชิกวุฒิสภาจังหวัดหนองคาย
ประวัติ.
นายแพทย์มารุต มัสวาณิช เกิดเมื่อวันที่ 21 พฤษภาคม พ.ศ. 2495 สมรสกับทันตแพทย์หญิงวัฒนา สงวนน้อย มีบุตรธิดา 3 คน คือ น.ส.ดนุสา มัสยวาณิช น.ส.ณวิภา มัสยวาณิช และนายธีรุตม์ มัสยวาณิช นายแพทย์มารุต มัสยวาณิช สำเร็จการศึกษาชั้นมัธยมศึกษา จากโรงเรียนเซนต์คาเบรียล ระดับปริญญาตรี แพทยศาสตรบัณฑิต ด้านกุมารเวชศาสตร์ จากมหาวิทยาลัยมหิดล และปริญญาตรี รัฐศาสตร์ มหาวิทยาลัยรามคำแหง และระดับปริญญาโท จากมหาวิทยาลัยสุโขทัยธรรมาธิราช
นายแพทย์มารุต มัสยวาณิช มีศักดิ์เป็นลุงของนายเกริกพล มัสยวาณิช ดารานักแสดงชื่อดัง
งานการเมือง.
นายแพทย์มารุต มัสยวาณิช เป็นที่ปรึกษานายพินิจ จารุสมบัติ รองนายกรัฐมนตรี และเข้าร่วมงานกับพรรคเพื่อแผ่นดิน ตั้งแต่ในระยะก่อตั้งพรรค จนได้รับแต่งตั้งเป็นกรรมการบริหารพรรค และเป็นนายทุนของพรรคคนหนึ่ง ต่อมาได้รับการเลือกตั้งเป็นสมาชิกวุฒิสภา ในปี พ.ศ. 2549 (โมฆะ) และลงสมัครรับเลือกตั้งสมาชิกสภาผู้แทนราษฎร จังหวัดหนองคาย แต่ไม่ได้รับการเลือกตั้ง
นายแพทย์มารุต มัสยวาณิช ได้รับตำแหน่งทางการเมืองอีกครั้งเป็น รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ แทนนายแพทย์ภูมินทร์ ลีธีระประเสริฐ ที่ลาออกไป
ต่อมาในการเลือกตั้ง พ.ศ. 2554 จึงได้ย้ายมาลงสมัคร ส.ส.ในสังกัดพรรคภูมิใจไทย ในระบบบัญชีรายชื่อลำดับที่ 125 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 11
ในปี 2562 ลงสมัครรับเลือกตั้ง ส.ส.แบบบัญชีรายชื่อ ลำดับที่ 14 สังกัดพรรคภูมิใจไทย แต่ไม่ได้รับเลือกตั้ง ต่อมาได้เลื่อนแทนรัฐมนตรีของพรรคภูมิใจไทยที่ลาออกจากการเป็น ส.ส. จำนวน 2 คน เมื่อเดือนกรกฎาคมของปีเดียวกัน
คอสโม่ อเล็กซานเดอร์

คอสโม่ อเล็กซานเดอร์  หรือ คอสโม่ ก.ร่มศรีทอง เกิดวันที่ 24 เมษายน ค.ศ. 1982 เป็นนักมวยไทยรุ่นมิดเดิลเวท และเป็นนักต่อสู้ป้องกันตัวชาวบราซิล ผู้ซึ่งเคยเข้าร่วมแข่งรายการ WMC อินเตอร์คอนติเนนทอล และ WPMF เวิลด์แชมเปี้ยน ในวันที่ 5 ธันวาคม ค.ศ. 2009 เขาชนะรายการ WMC คิงส์คัพชาเลนเจอร์ทัวร์นาเมนท์ในกรุงเทพ ประเทศไทย
ประวัติ.
คอสโม่ อเล็กซานเดอร์ มอเรรา ดา โรชา เกิดที่เขตซานโตส ประเทศบราซิล วันที่ 24 เมษายน ค.ศ. 1982 โดยเขาเริ่มฝึกฝนวิชามวยไทยเมื่อมีอายุได้ 19 ปี
เตตระฟีนิลลีน

เตตระฟีนิลลีน (Tetraphenylene) เป็นสารอินทรีย์ที่เป็นของแข็งที่อุณหภูมิห้องมีสูตรโมเลกุลเป็น C24H16 จัดเป็นสารประกอบกลุ่มโพลีไซคลิกอะโรมาติกไฮโดรคาร์บอน
ธัญญ์วาริน สุขะพิสิษฐ์

ธัญญ์วาริน สุขะพิสิษฐ์ (เกิด 23 ตุลาคม พ.ศ. 2516) ชื่อเล่น กอล์ฟ เป็นนักแสดงและนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล อดีตนายกสมาคมผู้กำกับภาพยนตร์ไทยคนที่ 5
ประวัติ.
ธัญญ์วาริน สุขะพิสิษฐ์ ชื่อเล่น กอล์ฟ ชื่อเดิมว่า ชุมพล ทองทาบ เป็นชาวจังหวัดนครราชสีมา เกิดเมื่อวันที่ 23 ตุลาคม พ.ศ. 2516 ธัญญ์วารินเป็นคนที่สนใจในเรื่องของการแสดง การเขียนบทและการกำกับมาตั้งแต่เริ่มเข้าวัยรุ่น หลังจากที่ได้ทำงานเป็นอาจารย์สอนวิชาภาษาอังกฤษอยู่พักใหญ่ เธอก็ได้เริ่มทำงานในวงการบันเทิงควบคู่กันไป จนในที่สุด เธอก็ลาออกจากราชการแล้วเบนเข็มเข้าสู่วงการบันเทิงเต็มตัว
การเมือง.
วันพฤหัสบดีที่ 15 พฤศจิกายน พ.ศ. 2561 ธัญญ์วารินได้เดินทางมาสมัครเป็นสมาชิกพรรคอนาคตใหม่ เธอได้ให้สัมภาษณ์ว่า ตัดสินใจมาทำงานการเมืองกับพรรคอนาคตใหม่ เพราะชื่นชอบในวิสัยทัศน์ ไทย 2 เท่า ในเรื่องคนเท่าเทียมกัน ซึ่งตรงกับอุดมการณ์ที่ตนต้องการขับเคลื่อน นำเสนอสู่สังคมมาโดยตลอดผ่านผลงานภาพยนตร์ ธัญญ์วารินตั้งเป้าไว้ว่าจะเป็น ส.ส. กะเทยแต่งหญิงคนแรกของไทยในสภา และตั้งใจว่าจะใช้ช่องทางการเมือง ในการเรียกร้อง ผลักดัน ประเด็นผู้มีความหลากหลายทางเพศและประเด็นศิลปวัฒนธรรมทั้งในสภาฯ และนอกสภาฯ 
จนใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อลำดับที่ 9 สังกัดพรรคอนาคตใหม่
หลังจากพรรคอนาคตใหม่ถูกยุบ เธอย้ายไปสังกัด พรรคก้าวไกล ในเวลาต่อมา
วันที่ 28 ตุลาคม พ.ศ. 2563 ศาลรัฐธรรมนูญอ่านคำวินิจฉัยว่า ธัญญ์วารินเป็นผู้ถือหุ้นในบริษัท เฮดอัพ โปรดักชั่น และบริษํท แอมฟายน์ โปรดักชั่น จำกัด ประกอบกิจการหนังสือพิมพ์และสื่อมวลชน ในวันที่ 6 กุมภาพันธ์ พ.ศ. 2562 ซึ่งเป็นวันที่พรรคอนาคตใหม่ยื่นบัญชีรายชื่อสมัครรับเลือกตั้ง ส.ส.แบบบัญชีรายชื่อต่อคณะกรรมการการเลือกตั้ง จึงวินิจฉัยให้สมาชิกภาพ ส.ส. สิ้นสุดลง
ธัญญ์วารินได้ตัดสินใจไม่ลงสมัคร ส.ส. ต่อในสมัยถัดไป โดยให้สัมภาษณ์ว่าตนเองไม่ได้ยึดติดกับตำแหน่ง ส.ส. แต่ก็มีโอกาสที่ตนจะกลับเข้ามาทำงานการเมืองอีกในอนาคต
ฮิโระมะซะ อิเกะดะ

ฮิโระมะซะ อิเกะดะ  เกิดเมื่อวันที่28 เมษายน พ.ศ. 2493 เป็นบุตรชายคนโตของไดซาขุ อิเคดะ ประธานสมาคมโซคา งัคไก สากล กับคาเนะโกะ อิเคดะ เป็นบัณฑิตจบจากมหาวิทยาลัยเคโอ ปัจจุบันเป็นรองนายกสมาคมสร้างคุณค่า และรองประธานสมาคมโซคา งัคไก สากล
ประวัติ.
เกิดเมื่อ พ.ศ. 2493 จากโรงเรียนและมหาวิทยาลัยเคโอ หลักจากนั้นได้เป็นครูในสมาคมสร้างคุณค่าเพื่อการศึกษาอยู่10ปี ก็ได้ย้ายไปทำงานให้กับสมาคมสร้างคุณค่า สำนักงานใหญ่
การเดินขบวนสู่โรม

การเดินขบวนสู่โรม  เป็นการเดินขบวนของมวลชนเพื่อแสดงพลังในการเคลื่อนไหว ในปี ค.ศ. 1922 มุสโสลินีและผู้สนับสนุนฟาสซิสต์และสมาชิกพรรค ได้เดินขบวนร่วมกันใส่ชุดสีดำที่เป็นสัญลักษณ์อันแสดงถึงความแข้มแข็งของพรรคฟาสซิสต์อิตาลีจุดประสงค์ในการเดินขบวนเข้าสู่กรุงโรมเพื่อขอพระราชอำนาจจากพระเจ้าวิคเตอร์ เอ็มมานูเอลที่ 3
MVP

<ns>0</ns>
 <revision>
 <parentid>2694318</parentid>
 <timestamp>2016-02-07T15:48:55Z</timestamp>
 <contributor>
 <username>PP2014</username>
 </contributor>
 <comment>เปลี่ยนทางหน้าไป ผู้เล่นทรงคุณค่า</comment>
 <origin>6329325</origin>
 <model>wikitext</model>
 <format>text/x-wiki</format>
โรงเรียนเบญจมเทพอุทิศจังหวัดเพชรบุรี

โรงเรียนเบญจมเทพอุทิศจังหวัดเพชรบุรี เป็นโรงเรียนมัธยมศึกษาขนาดใหญ่พิเศษ ประจำจังหวัดเพชรบุรี รับนักเรียนแบบสหศึกษา เปิดทำการเรียนการสอนในระดับชั้นมัธยมศึกษาปีที่ 1 - 6 ชื่อเดิม โรงเรียนสตรีเพชรบุรีเบ็ญจมเทพอุทิศ
ประวัติ.
ใน พ.ศ. 2453 ราษฎรจังหวัดเพชรบุรี ได้ร่วมกันบริจาคเงิน จำนวน 2,700 บาท เพื่อจัดสร้างพระบรมรูปพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์ไว้ที่พระราชวังรามราชนิเวศน์ (วังบ้านปืน) แต่ยังไม่ทันได้สร้าง พระบาทสมเด็จพระจุลจอมเกล้าเจ้าอยู่หัว รัชกาลที่ 5 ก็ได้เสด็จสวรรคตในวันที่ 23 ตุลาคม พ.ศ. 2453 ลงเสียก่อน
มหาอำมาตย์ตรีพระยาเพชรพิไสยศรีสวัสดิ์ ซึ่งเป็นข้าหลวงประจำจังหวัดเพชรบุรีในขณะนั้น จึงได้ขอพระราชทานเงินบริจาคจำนวนดังกล่าว มาสร้างเป็นโรงเรียนสตรีประจำจังหวัดขึ้น โดยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามโรงเรียนว่า เบญจมเทพอุทิศ อันเป็นมงคลนาม เพื่ออุทิศวิทยาทานทูลเกล้าถวายแด่พระบาทสมเด็จพระจุลจอมเกล้าเจ้าอยู่หัว โรงเรียนจึงมีชื่อเดิมว่า โรงเรียนสตรีเพชรบุรีเบ็ญจมเทพอุทิศ ได้เปิดทำการเรียนการสอนครั้งแรก เมื่อวันที่ 1 สิงหาคม พ.ศ. 2460
ใน พ.ศ. 2473 ได้พระราชทานเงินส่วนพระองค์จำนวน 6,000 บาท เพื่อรื้ออาคารเดิม และก่อสร้างอาคารใหม่ที่เดิม นอกจากนี้ยังพระราชทานเงินส่วนพระองค์จำนวน 2,000 บาท เพื่อจัดซื้ออุปกรณ์เพิ่มเติม
ใน พ.ศ. 2498 โรงเรียนได้ย้ายมา ณ ที่ตั้งปัจจุบัน อันเป็นที่ดินทรัพย์สินส่วนพระมหากษัตริย์ เนื้อที่ 36 ไร่ 1 งาน 76 ตารางวา และใช้ชื่อใหม่ว่า โรงเรียนเบญจมเทพอุทิศจังหวัดเพชรบุรี เรื่อยมาจนถึงปัจจุบัน
ใน พ.ศ. 2509 นายทวน สิงห์ประเสริฐ ได้บริจาคทรัพย์สร้างอาคารอุทิศให้ นางเอื้อน สิงห์ประเสริฐ เป็นอาคารทรงไทยประยุกต์ และอาคารหลังนี้ได้รับพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช รัชกาลที่ 9 และ สมเด็จพระนางเจ้าสิริกิติ์ พระบรมราชินีนาถ พร้อมพระเจ้าลูกเธอและพระเจ้าลูกยาเธอ โปรดเกล้า เสด็จเปิดอาคาร เริ่มแรกใช้เป็นอาคารเรียน และเปลี่ยนมาใช้เป็นห้องสมุด กว่า 30 ปี
ใน พ.ศ. 2514 มีการเปิดหลักสูตรมัธยมศึกษาตอนปลาย (ม.ศ.1-5) จึงได้สร้างอาคารเรียน 3 ชั้นอีก 1 หลัง ซึ่งคือ อาคาร 4 ในปัจจุบัน
ใน พ.ศ. 2518 ทางโรงเรียนเข้าโครงการพัฒนาโรงเรียนมัธยมศึกษาภูมิภาค งบประมาณที่ได้จากการเข้าร่วมโครงการ ประมาณ 12,270,000 บาท ทำให้มีการก่อสร้างอาคารเรียนและส่วนต่าง ๆ ดังนี้
พระอนุสาวรีย์.
พระอนุสาวรีย์ สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระรูปยืนเต็มพระองค์ สูง 170 เซนติเมตร หล่อด้วยโลหะรมดำ ประดิษฐาน ณ บริเวณประตูทางเข้าโรงเรียนเบญจมเทพอุทิศจังหวัดเพชรบุรี ประดิษฐานบนพระแท่นหินอ่อนสีขาว ต่อมา ได้มีการปรับปรุงโดยรอบบริเวณพระอนุสาวรีย์ โดยเปลี่ยนพื้นโดยรอบเป็นหินแกรนิตทั้งหมด และได้ประดิษฐานบนพระแท่นหินอ่อนสีขาวองค์ใหม่จนถึงปัจจุบัน อีกทั้ง ยังยกพื้นให้สูงขึ้นจากเดิม พร้อมทั้งประดับไฟเพิ่มแสงสว่าง อันเนื่องมาจาก เดิมโดยรอบบริเวณจะมืดมากในช่วงกลางคืน นอกจากนี้ ยังจัดสวนดอกไม้ไว้รอบพระอนุสาวรีย์ด้วย
ข้อมูลอาคารทั้งหมดในโรงเรียน.
อาคาร จำนวน 16 หลัง ได้แก่
ไอทีวี การ์ตูนคลับ

ไอทีวี การ์ตูนคลับ เป็นรายการโทรทัศน์ที่ผลิตขึ้นโดย บริษัท เอฟฟ์ จำกัด EFF ออกอากาศทาง สถานีโทรทัศน์ไอทีวี (สถานีโทรทัศน์ทีไอทีวี) ทุกวันเสาร์ และ วันอาทิตย์ เวลา 8.00 -10.00 น. มีพีธีกรรายการคือ นพ ธนพ ตันอนุชิตติกุล และ นัท ธนัท ตันอนุชิตติกุล ปัจจุบันเสียชีวิต วัย 38 ปี วันที่ 5 พ.ค. 66 อย่างไรก็ตามในช่วงปี พ.ศ. 2550 ได้เปลี่ยนชื่อรายการเป็น ทีไอทีวี การ์ตูนคลับ
ประวัติ.
ไอทีวี การ์ตูนคลับ เป็นรายการที่ 3 ที่ออกอากาศนำภาพยนตร์การ์ตูนทางช่องไอทีวี นับตั้งแต่รายการไออนิเมะ และ รายการอนิเมะที่ DEX ซื้อเวลาฉาย โดยรายการนี้ได้นำอนิเมะและโทคุซัทสึที่ถือลิขสิทธิ์มาออกอากาศทางโทรทัศน์ ซึ่งต่างกับช่อง 9 การ์ตูน ที่นำภาพยนตร์อนิเมะมาพากย์เอง
ช่วงแรกในการออกอากาศจะฉายการ์ตูนอาทิตย์ละ 3 เรื่อง (2 วัน เสาร์ - อาทิตย์) แล้วเพิ่มเป็น 1 เรื่องในเวลาต่อมา แล้วเป็น 4 เรื่อง (วันเสาร์เป็นมาสค์ไรเดอร์, วันอาทิตย์เป็นซูเปอร์เซ็นไต และอนิเมะอีก 3 เรื่อง)
รายการได้ยุติลงเมื่อ สิ้นเดือน ธันวาคม 2550 (เสาร์ - อาทิตย์ สุดท้ายของเดือน) ส่งผลทำให้อนิเมะและภาพยนตร์โทคุซัทสึที่ฉายในขณะนั้นได้ย้ายออกอากาศไปในสถานีโทรทัศน์ช่องอื่นทั้ง ช่อง 3 และ ช่อง 9
แต่ว่าในปี พ.ศ. 2551 ได้ทำรายการใหม่มีชื่อว่า การ์ตูนฮิต แต่ออกอากาศได้แค่เพียง 2 สัปดาห์ เนื่องจากสถานีก็ได้ปิดตัวไปและถูกเปลี่ยนเป็นไทยพีบีเอส
อาทิศังกราจารย์

อาทิศังกราจารย์ (สันสกฤต:) เป็นนักปรัชญาและเทววิทยาชาวอินเดีย ผู้สร้างรากฐานให้กับแนวคิดแบบอัทไวตะเวทันตะ เป็นที่ยอมรับกันว่าแนวคิดกระแสหลักของศาสนาฮินดูในปัจจุบันมีรากฐานและรวบรวมมาจากแนวคิดของท่าน
โรงเรียนวังน้ำเย็นวิทยาคม

โรงเรียนวังน้ำเย็นวิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 862/1 หมู่ 1 ถนนจันทบุรี-สระแก้ว ตำบลวังน้ำเย็น อำเภอวังน้ำเย็น จังหวัดสระแก้ว โทรศัพท์และโทรสาร 037-251429
ประวัติ.
โรงเรียนวังน้ำเย็นวิทยาคม จัดตั้งขึ้นเพื่อให้การศึกษาแก่บุตรหลานของประชาชนในเขตอำเภอวังน้ำเย็นและใกล้เคียง คณะกรรมการผู้ก่อตั้งโรงเรียนประกอบด้วย นายถาวร ภู่เจริญ (หัวหน้ากิ่ง) นายสมชาย อู่ตะเภา (ศึกษาธิการอำเภอ) ร่วมกับกำนัน ผู้ใหญ่บ้าน และประชาชน จัดหาที่สำหรับสร้างโรงเรียน และได้พิจารณาเห็นว่าที่ดินของโรงเรียนซับคีรี (โรงเรียนชุมชนบ้านวังน้ำเย็นมิตรภาพที่ 179) นั้นว่างอยู่ มีเนื้อที่ 16 ไร่ และได้รับบริจาคจากนายแพง กัทลี และนายสมาน วันเนาว์ รวมที่ดิน 45 ไร่ 2 งาน
ปัจจุบันโรงเรียนวังน้ำเย็นวิทยาคม จัดการศึกษาทั้งระบบมัธยมศึกษาตอนต้นและมัธยมศึกษาตอนปลาย เป็นโรงเรียนแบบสหศึกษา มีอาคารเรียนถาวรจำนวน 4 หลัง อาคารเรียนชั่วคราวกึ่งถาวร 1 หลัง หอสมุด 1 หลัง ห้องน้ำห้องส้วม 5 หลัง หอประชุม 1 หลัง โรงอาหาร 1 หลัง และโรงฝึกงาน 2 หลัง
สีน้ำเงิน หมายถึง ความแข็งแกร่ง อดทน
สีชมพู หมายถึง ความมีระเบียบ
ดังนั้น น้ำเงิน-ชมพู จึงหมายถึง ชาววังน้ำเย็นวิทยาคมมีความแข็งแกร่ง อดทน พร้อมด้วยระเบียบวินัย
การ์ตูนคลับแชนเนล

การ์ตูนคลับแชนเนล  เป็นช่องการ์ตูน 24 ชั่วโมง ที่ผลิตขึ้นโดย บริษัท การ์ตูนคลับ มีเดีย จำกัด (เดิมคือ บริษัท เอฟฟ์ จำกัด) เริ่มออกอากาศตั้งแต่วันที่ 1 มีนาคม พ.ศ. 2552 ผ่านทางสัญญาณดาวเทียม c-band ความถี่ 3960 V 30000 ผ่านทางสัญญาณดาวเทียม ดีทีวี (DTV) ช่อง 8 ข้อมูลช่อง การ์ตูนคลับแชนแนล จากเว็บ DTV ต่อมาในวันที่ 31 ธันวาคม พ.ศ. 2554 ทางการ์ตูนคลับแชนแนล ได้เปลี่ยนความถี่เป็น 3585 V 30000 เพื่อหลีกเลี่ยงคลื่นสัญญาณรบกวนจากดาวเทียมรัสเซีย ต่อมาในวันที่ 10 เมษายน พ.ศ. 2560 ได้เปลี่ยนความถี่เป็น 3880 V 30000 และต่อมาในวันที่ 16 ตุลาคม พ.ศ. 2560 ได้เปลี่ยนความถี่เป็น 4120 H 30000
ในช่วงแรกจะนำการ์ตูน ของทางบริษัท ทีไอจีเอ, เดกซ์ และ ไรท์บียอนด์ ภายหลัง การ์ตูนคลับ ได้เริ่มนำการ์ตูนที่นำลิขสิทธิ์จากบริษัทตัวเองมาออกอากาศ
การตอบรับ.
จากผลสำรวจ Channel Ranking by Type ของ AGB Nielsen Media Research ได้มีการจัดอันดับให้ "การ์ตูนคลับ แชนเนล" เป็นช่องโทรทัศน์ผ่านดาวเทียมและเคเบิลทีวีที่มีผู้ชมสูงที่สุดเป็นระยะเวลา 9 เดือนติดต่อกัน
เปลี่ยนการออกอากาศ.
ตั้งแต่วันที่ 1 มีนาคม พ.ศ. 2563 การ์ตูนคลับแชนเนล ได้ทำการเปลี่ยนการออกอากาศในระบบโทรทัศน์ผ่านดาวเทียม มาเป็นระบบโทรทัศน์ผ่านอินเตอร์เน็ต (IPTV)
ตั้งแต่วันที่ 1 มกราคม พ.ศ. 2568 การ์ตูนคลับแชนเนล ได้ทำการเปลี่ยนการออกอากาศ ย้ายจากระบบโทรทัศน์ผ่านอินเตอร์เน็ต (IPTV) ไปอยู่บนแพลตฟอร์มยูทูบ
ตั้งแต่วันที่ 1 กรกฎาคม พ.ศ. 2568 การ์ตูนคลับแชนเนล ได้กลับมาออกอากาศผ่านอินเตอร์เน็ต (IPTV) ผ่านทางแพลตฟอร์มทรูไอดีของทรู คอร์ปอเรชั่น และบนกล่อง IPTV กดเลข 98
นอกจากนี้ท่านยังสามารถรับชมคอนเทนต์การ์ตูนคลับ ผ่านแพลตฟอร์มของพันธมิตรช่องบูมเมอแรง ได้ตลอด 24 ชั่วโมง
ศูนย์ศึกษาวัฒนธรรมร่วมสมัย

ศูนย์ศึกษาวัฒนธรรมร่วมสมัย  (ย่อว่า:CCCS) เป็นศูนย์วิจัยที่มหาวิทยาลัยเบอร์มิงแฮม อังกฤษ
ก่อตั้งปี 1964 โดย ริชาร์ด ฮอกการ์ท ซึ่งเป็นผู้อำนวยการคนแรก เพื่อศึกษาสาขาวัฒนธรรมศึกษาซึ่งเป็นสาขาใหม่ในขณะนั้น ศูนย์ปิดตัวลงในปี 2002 ท่ามกลางการประท้วงของอาจารย์ นักศึกษา และศิษย์เก่า
ประวัติ.
ศูนย์ดังกล่าวนี้เป็นจุดสนใจของสิ่งที่ต่อมารู้จักในชื่อ วัฒนธรรมศึกษาสำนักเบอร์มิงแฮม หรือโดยทั่วไปกว่านั้นในชื่อ "วัฒนธรรมศึกษาสายบริเตน"
นักทฤษฎีสำนักเบอร์มิงแฮม เช่น สจ๊วต ฮอลล์ เน้นถึงความสัมพันธ์ซึ่งกันและกัน ที่ซึ่งตัวบทวัฒนธรรม แม้จะต่อให้เป็นผลิตภัณฑ์ที่ผลิตแบบมวลชนก็ตาม ได้ตั้งคำถามถึงการแบ่งแยกที่ถูกกำหนดขึ้นระหว่าง "ผู้ผลิต" และ "ผู้บริโภค" ซึ่งปรากฏชัดเจนมากในทฤษฎีวัฒนธรรมอย่างทฤษฎีของ เธโอดอร์ อดอร์โน และ สำนักแฟรงค์เฟิร์ต